यसैबीच, अक्टोबर क्रान्तिले सय वर्षमा प्रवेश गरेको अवसरमा माक्र्सवादी विचार मञ्च नेपालले पनि सभा सम्पन्न गरेको छ । कार्यक्रममा राजमोका पूर्व महासचिव तथा सांसद सन्त बहादुर नेपाली, नेकपा (मसाल) का रूपन्देहीका प्रवक्ता लेखनाथ शर्मा, नेकपा (क्रान्तिकारी माओवादी) का नेता प्रेम सुवेदी, नेकपा (एमाले) का पुरुषोत्तम घिमिरे, नेकपा (माओवादी) का अमर आरसी, राजमोका दीपक पौडेल, प्रलेस रूपन्देहीका अध्यक्ष देवेन्द्र घिमिरे, लेखक तथा साहित्यकार दिल साहनी, आरसी चापागाई, बिन बहादुर कुँवर, वरिष्ठ अधिवक्ता तेज प्रसाद कँडेल, खोमा तरामु मगर, विकास केसी, मीन राना लगायतले मन्तव्य राख्नु भएको थियो । कार्यक्रम मञ्चका उपाध्यक्ष चेतनाथ आचार्यको अध्यक्षता र पदम कार्कीको सञ्चालनमा सम्पन्न भएको थियो ।
